Nr. C 53/30 De Europæiske Fællesskabers Tidende 28. 2. 91 
Forslag til Rådets direktiv om regler for virksomhedernes medregning af underskud i deres faste 
driftssteder og i datterselskaber i andre medlemsstater 
KOM (90) 595 endelig udg. 
(Forelagt af Kommissionen den 6. december 1990) 
(91/C 53/03) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det Euro­
pæiske Økonomiske Fællesskab, særlig artikel 100, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale 
Udvalg, og 
ud fra følgende betragtninger: 
På et fællesmarked, der fungerer som et indre marked, bør 
virksomhedernes grænseoverskridende aktiviteter ikke stilles 
ringere end de aktiviteter, der udelukkende udøves i en 
medlemsstat, men i den nuværende situation er dette krav 
ikke opfyldt, da de nationale lovgivninger ofte ikke giver 
virksomhederne mulighed for at medregne underskud i deres 
faste driftssteder og datterselskaber i andre medlemsstater; 
der må som følge heraf fastlægges fælles regler, der skal 
gælde for alle virksomheder, uanset under hvilken juridisk 
form de er oprettet; 
medlemsstaterne bør sikre, at underskud i faste driftssteder 
kan medregnes af den virksomhed, som de tilhører, enten ved 
at disse faste driftssteders resultat indregnes i virksomhedens 
på en sådan måde, at virksomheden i den skat, der skal svares 
af et eventuelt overskud i disse faste driftssteder, kan fradrage 
den skat, de faste driftssteder allerede har betalt i de øvrige 
medlemsstater, eller ved at give virksomheden mulighed for 
at fradrage underskud i sine faste driftssteder i sit eget 
overskud og påligne senere overskud i disse driftssteder med 
et beløb svarende til det fradragne underskud; de faste 
driftssteders resultat bør opgøres særskilt for hver medlems­
stat; 
for datterselskabers vedkommende er det på indeværende 
stadium den sidstnævnte metode, der forekommer bedst 
egnet til at sikre, at der tages hensyn til en virksomheds 
underskud i andre medlemsstater; det over- eller underskud, 
der skal medregnes hos moderselskabet, bør opgøres særskilt 
for hvert datterselskab, i forhold til moderselskabets andel af 
datterselskabets kapital; da et datterselskab er en selvstændig 
juridisk enhed, bør den kontrollerende virksomhed frit 
kunne vælge, om den vil medregne underskud i datterselska­
bet; for at undgå, at samme underskud medregnes to gange, 
bør det udelukkes, at den i dette direktiv fastsatte metode kan 
anvendes kumulativt med en værdiregulering af modersel­
skabets kapitalandel; når virksomheden benytter den metode, der består i fradrag 
af underskud med efterpåligning, er der intet til hinder for, at 
faste driftssteder og datterselskabers resultat opgøres efter de 
regler, der gælder i den medlemsstat, hvor de er belig­
gende; 
for at undgå, at virksomhederne opnår uberettigede fordele, 
og af hensyn til medlemsstaternes skattemæssige interesser, 
bør medlemsstaterne have mulighed for under visse omstæn­
digheder uden videre at efterpåligne fradragene af under­
skud; medlemsstaterne bør desuden frit kunne håndhæve 
lovbestemmelser, der tager sigte på at forebygge svig og 
misbrug; 
ud over de i dette direktiv fastlagte fælles metoder bør 
medlemsstaterne have mulighed for at opretholde eller 
indføre andre metoder for medregning af underskud i 
datterselskaber; 
for at styrke EF-virksomhedernes internationale konkurren­
ceevne bør der være mulighed for at udvide den i direktivet 
fastlagte ordning til også at omfatte faste driftssteder og 
datterselskaber etableret i tredjelande; medlemsstaterne bør 
frit kunne fastsætte de nærmere betingelser herfor — 
UDSTEDT FØLGENDE DIREKTIV: 
Artikel 1 
Medlemsstaterne indfører i overensstemmelse med dette 
direktivs bestemmelser en ordning, der giver virksomheder 
mulighed for at medregne underskud i deres faste driftssteder 
eller datterselskaber i andre medlemsstater. 
AFSNIT I 
Generelle bestemmelser 
Artikel 2 
I dette direktiv forstås ved 
— virksomhed med hjemsted i en medlemsstat, enhver 
virksomhed, der i henhold til en medlemsstats skattelov­
givning anses at have sit skattemæssige domicil i denne 
stat 
28. 2. 91 De Europæiske Fællesskabers Tidende Nr. C 53/31 
— fast driftssted, ethvert fast forretningssted, gennem hvil­
ket en virksomhed med hjemsted i en medlemsstat helt 
eller delvis, udøver sin aktivitet 
— datterselskab, ethvert selskab, i hvilket en virksomhed 
med hjemsted i en medlemsstat besidder en kapitalandel 
på mindst 75 % og dermed er sikret flertallet af stemme­
rettighederne. Medlemsstaterne kan dog fastsætte lempe­
ligere minimumskrav til kapitalandelen. 
Artikel 3 
For at være omfattet af bestemmelserne i dette direktiv skal 
de i artikel 2 definerede virksomheder, faste driftssteder og 
datterselskaber i fuldt omfang være underlagt en af neden­
nævnte skatter: 
a) i Belgien: 
— impot des personnes physiques/personenbelasting, 
— impot des sociétés/vennootschapsbelasting, 
— impot des non-résidents/belasting der niet-verblijf-
houders, 
b) i Danmark: 
— selskabsskat, 
— indkomstskat til staten, 
c) i Tyskland 
— Einkommensteuer, 
— Korperschaftsteuer, 
d) i Grækenland: 
— (p6po<; Eioo8fmaxo<; cpuoiKrøv npoaén(ov, 
— (pépoc; eioo5f||iaxo(; voniKtbv 7rpoocb7iG)v, 
e) i, Spanien: 
— impuesto sobre la renta de las personas fisicas, 
— impuesto sobre sociedades, 
e) i Frankrig: 
— impot sur le revenu, 
— impot sur les sociétés, 
g) i Irland: 
— income tax, 
— corporation tax, 
h) i Italien: 
— imposta sul reddito delle persone fisiche, 
— imposta sul reddito delle persone giuridiche, 
i) i Luxembourg: 
— impot sur le revenu des personnes, 
— impåt sur le revenu des collectivités, 
j) i Nederlandene: 
— inkomstenbelasting, 
— vennootschapsbelasting, k) i Portugal: 
— imposto sobre o rendimento das pessoas singula-
res, 
— imposto sobre o rendimento das pessoas colecti-
vas, 
1) i Det Forenede Kongerige: 
— income tax, 
— corporation tax 
eller enhver anden skat, der træder i stedet herfor. 
Artikel 4 
Medlemsstaterne kan på de af dem fastsatte vilkår udvide 
dette direktivs bestemmelser til også at gælde alle eller nogle 
af deres virksomheders faste driftssteder og datterselskaber 
uden for Fællesskabet. De vilkår, der fastsættes herfor, må 
dog ikke være gunstigere end dem, der gælder for faste 
driftssteder og datterselskaber i de andre medlemsstater. 
AFSNIT II 
Faste driftssteder 
Artikel 5 
Underskud i virksomheders faste driftssteder medregnes efter 
medlemsstatens valg enten efter den i artikel 6 fastlagte 
credit-metode eller efter den i artikel 7 definerede fradrags-
og efterpåligningsmetode. 
Har en medlemsstat valgt credit-metoden, skal den anvendes 
af alle virksomheder i denne stat; har medlemsstaten valgt 
fradrags- og efterpåligningsmetoden, kan hver enkelt virk­
somhed bestemme, om den vil benytte denne metode. 
Artikel 6 
Credit-metoden består i, at det samlede overskud eller 
underskud i alle en virksomheds faste driftssteder i andre 
medlemsstater indregnes i virksomhedens resultat for en 
given beskatningsperiode, og at den skat, virksomheden 
eventuelt har svaret af overskud i disse faste driftssteder, 
fradrages i virksomhedens skat. 
Artikel 7 
1. Fradrags- og efterpåligningsmetoden består i: 
a) at bringe underskud i en virksomheds faste driftssteder i 
andre medlemsstater i en given beskatningsperiode til 
fradrag i virksomhedens skattepligtige overskud inden 
for samme beskatningsperiode, og 
b) at påligne senere overskud i disse faste driftssteder i 
virksomhedens skattepligtige resultat med et beløb sva­
rende til det efter litra a) foretagne fradrag. 
Nr. C 53/32 De Europæiske Fællesskabers Tidende 28. 2. 91 
2. Faste driftssteders resultat opgøres særskilt for hver 
enkelt medlemsstat efter de i etableringslandets gældende 
retsregler. 
Artikel 8 
Medlemsstaterne kan foreskrive, at underskud bragt til 
fradrag efter artikel 7 automatisk efterpålignes virksomhe­
dens skattepligtige resultat, når 
a) efterpåligning ikke har fundet sted ved udgangen af det 
femte år efter det år, hvor underskuddet blev bragt til 
fradrag 
b) det faste driftssted er afhændet, likvideret eller omdannet 
til et datterselskab. 
AFSNIT III 
Datterselskaber 
Artikel 9 
1. Medlemsstaterne indfører bestemmelser om, at deres 
virksomheder kan medregne underskud i deres datterselska­
ber i en anden medlemsstat efter fradrags- og påligningsme-
toden. Denne metode består i: 
a) at bringe underskud i virksomhedens datterselskaber i 
andre medlemsstater i en given beskatningsperiode til 
fradrag i virksomhedens skattepligtige overskud inden 
for samme beskatningsperiode, og 
b) at påligne senere overskud i disse datterselskaber i 
virksomhedens skattepligtige resultat med et beløb sva­
rende til det efter litra a) foretagne fradrag. 
2. Hvert datterselskabs resultat opgøres efter de i etable-
ringslandet gældende retsregler i forhold til virksomhedens 
andel af dets kapital. Det er herved den laveste kapitalandel, 
der er konstateret i den pågældende beskatningsperiode, der 
lægges til grund. 
Artikel 10 
Medlemsstaterne kan foreskrive, at underskud bragt til 
fradrag efter artikel 9 automatisk efterpålignes virksomhe­
dens skattepligtige resultat, når 
a) efterpåligning ikke har fundet sted ved udgangen af det 
• femte år efter det år, hvor underskuddet blev bragt til 
fradrag b) datterselskabet er afhændet, likvideret eller omdannet til 
et fast driftssted, eller 
c) virksomhedens andel af datterselskabets kapital ikke 
længere når op på den minimumssats, der er fastsat af 
- virksomhedens domicilland. 
Artikel 11 
Anvender en virksomhed den i artikel 9 fastlagte metode, 
kan der ikke samtidigt foretages værdiregulering af virksom­
hedens kapitalandel i et datterselskab. 
Artikel 12 
Dette direktiv er ikke til hinder for, at en medlemsstat kan 
opretholde eller indføre andre metoder, herunder bl.a. 
sambeskatningsmetoden, for virksomhedernes medregning 
af underskud i deres datterselskaber i andre medlemssta­
ter. 
AFSNIT IV 
Afsluttende bestemmelser 
Artikel 13 
Dette direktiv er ikke til hinder for håndhævelse af bestem­
melser i national lovgivning eller overenskomster om fore­
byggelse af svig og misbrug. 
Artikel 14 
% 
1. Medlemsstaterne sætter de nødvendige love og admi­
nistrative bestemmelser i kraft for at efterkomme dette 
direktiv senest den 1. januar 1993. De underretter straks 
Kommissionen herom. 
Når medlemsstaterne vedtager disse love og administrative 
bestemmelser, skal de indeholde en henvisning til dette 
direktiv, eller de skal ved offentliggørelsen ledsages af en 
sådan henvisning. De nærmere regler for denne henvisning 
fastsættes af medlemsstaterne. 
2. Medlemsstaterne meddeler Kommissionen teksten til 
de vigtigste nationale retsforskrifter, som de udsteder på det 
område, der er omfattet af dette direktiv, samt teksten til de 
foranstaltninger, der måtte blive truffet med henblik på at 
udvide bestemmelserne i dette direktiv til også at gælde for 
deres virksomheders faste forretningssteder og datterselska­
ber i lande uden for Fællesskabet. 
Artikel 15 
Dette direktiv er rettet til medlemsstaterne. 
28. 2. 91 De Europæiske Fællesskabers Tidende Nr. C 53/33 
BILAG 
Bestemmelser om underskud for udenlandske datterselskaber og faste driftssteder i udlandet 
Medlemsstat Indenlandsk datterselskab Fast driftssted i udlandet Udenlandsk datterselskab 
Belgien 
— — ingen overenskomst: fradrag med 
efterpåligning i bestemt rækkefølge 
(artikel 66 ff. AR - CIR) 
— overenskomst: eksemption 
— fragdrag med efterpåligning, selv 
om overenskomsten foreskriver ek­
semption — 
Danmark sambeskatning 
(helejet datterselskab) — ingen overenskomst: globalind­
komstprincippet med skattecredit 
— overenskomst: globalindkomstprin­
cippet med enten skattecredit, ek­
semption med progression eller fuld 
eksemption sambeskatning: 
(helejet datterselskab) 
dobbeltbeskatning undgås i praksis på 
samme måde som ved faste drifts­
steder i udlandet. 
Tyskland sambeskatning, når der foreligger et 
»Organschaft« (finansielt, organisato­
risk og økonomisk kontrolleret datter­
selskab), hvis moderselskabet ønsker 
det — ingen overenskomst: credit 
— overenskomst: eksemption og fra­
drag af underskud med efterpålig­
ning, hvis overenskomsten foreskri­
ver eksemption — 
Grækenland 
. — — ingen overenskomst: i princippet 
credit, medmindre det samlede re­
sultat for alle faste driftssteder er 
negativt (i så fald er underskud ikke 
fradragsberettigede) 
— overenskomst: credit — 
Spanien sambeskatning 
(mindst 90 % af datterselskabets kapi­
tal) — ingen overenskomst: globalind-
. komstprincippet med credit 
— overenskomst: credit — 
Frankrig sambeskatning hvis: 
1) virksomheden af skattemyndig­
hederne har fået tilladelse til sam­
beskatning (1) 
2) virksomheden ejer mindst 95 % af 
datterselskabets kapital, således at 
de anses at udgøre én skattemæssig 
enhed — overenskomst: eksemption 
— opgørelse af »globalt overskud« med 
credit efter tilladelse fra skattemyn­
dighederne, hvad enten der forelig­
ger overenskomst eller ej (') Sambeskatning hvis 
1) virksomheden har tilladelse til 
sambeskatning (') 
2) hvis virksomheden udøves inden 
for EF, kan underskud fradrages i 
de første 5 år, dog kun op til beløb 
svarende til kapitalinvesteringer i 
samme periode, og med automa­
tisk efterpåligning af overskud, 
efterhånden som det indtjenes 
eller senest ti år efter 
(artikel 39, octies B - CGI) 
Irland underskud medregnes, hvis virksom­
heden ejer mindst 75% af dattersel­
skabets kapital, eller der foreligger et 
konsortium — ingen overenskomst: »globalt over­
skud« med fradrag for skat betalt i 
udlandet 
— overenkomst: beskatning af det glo­
bale overskud, med skattecredit. Er 
den udenlandske skatteprocent hø­
jere end den irske, indrømmes delvis 
fradrag, idet det beløb, der oversti­
ger skatten efter den irske skattepro­
cent, fradrages — 
Nr. C 53/34 De Europæiske Fællesskabers Tidende 28. 2. 91 
Medlemsstat Indenlandsk datterselskab Fast driftssted i udlandet Udenlandsk datterselskab 
Italien 
— — ingen overenskomst: opgørelse af 
det globale overskud med credit 
— overenskomst: credit — 
Luxembourg - sambeskatning, når der foreligger et 
»Organschaft« (99%-ejet dattersel­
skab), efter moderselskabets ønske og 
tilladelse fra finansministeriet — ingen overenskomst: opgørelse af 
det globale overskud, credit 
— overenskomst: eksemption uden fra­
drag af underskud — 
Nederlandene sambeskatning, når der foreligger en 
»fiscale eenheid« (99%-ejet dattersel­
skab) underskud kan under visse 
betingelser medregnes ved afhændelse 
af interesser, der ikke indgik i den 
»fiscale eenheid« uafhængigt af overenskomster: 
opgørelse af det globale overskud med 
eksemption i form af proportionalt skat­
tenedslag. 
underskud fradrages med efterpålig-
ning Under visse betingelser kan tab med­
regnes ved afhændelse af interesser 
Portugal sambeskatning 
(90%-ejet datterselskab) hvis moder­
selskabet ønsker det — ingen overenskomst: opgørelse af 
det globale overskud 
— overenskomst: credit — 
Det Forenede 
Kongerige tab medrøgnes, hvis virksomheden 
besidder mindst 75 % af datterselska­
bets kapital, eller der foreligger et 
konsortium — ingen overenskomst: opgørelse af 
det globale overskud, credit 
— overenskomst: credit 
— 
(') Anvendes é praksis i et meget begrænset antal tilfælde.